REPUBLIKA HRVATSKA

OSJEČKO-BARANJSKA ŽUPANIJA

OPĆINA ČEPIN

**CENTAR ZA KULTURU ČEPIN**

URBROJ: 09/20.

Čepin, 07. veljače 2020.g.

**OPĆINA ČEPIN**

ČEPIN

**PREDMET:** *Izvješće o radu za 2019.g.*

- dostavlja se

Poštovani,

Dostavljamo Vam izvješće o realizaciji programa odnosno utrošku 360.000,00 Kn za djelatnost Centra za kulturu Čepin.

**I RAD KNJIŽNICE I ČITAONICE 2019. GODINE**

* Izložbe knjiga novih naslova **6**
* Tematske izložbe **6**
* Poseban program za Noć knjige (23. travnja)
* Sudjelovanje u nacionalnoj kampanji za promicanje čitanja naglas djeci od rođenja **„*Čitaj mi!*“**
* Poseban program tijekom **„Mjeseca hrvatske knjige“** (15. listopada – 15. studenoga)
* Organizirane grupne posjete djece Knjižnici **8**
* Kupljeno građe u vrijednosti: **55.832,70 Kn**
* Sredstva za nabavu: **Općina Čepin 20.000,00 Kn**

**Ministarstvo kulture RH 20.000,00 Kn**

**Osječko-baranjska županija 3.000,00 Kn**

**vlastita sredstva 12.832,70 Kn**

* **Ukupno prinovljeno:**

1. **650 svezaka knjiga**

- Kupljeno: **486 svezaka**

- Otkup Ministarstva kulture RH: **103** **sveska vrijednosti 12.910,70 Kn**

- Darovi i zamjene: **61 svezak vrijednosti 2.399,00 Kn**

**2.) 3 naslova periodike**

**-** Kupljeno: **1 časopis + 1 novine**

**-** Dar: **1 časopis**

**5.) elektroničke građe: 34 (7 kupljeno, 2 otkup, 5 dar) vrijednosti 2.057,94 Kn**

**Otpisano 159** dotrajalih, uništenih i zastarjelih knjiga

* Upisano članova: **427**
* Posjeta korisnika: **6.010**
* Broj posuđenih knjiga izvan Knjižnice: **13.347**
* Broj korištenih knjiga u Čitaonici: **916**
* Broj riješenih informacijskih zahtjeva: **748**
* Korištenje interneta: **140 pristupa tijekom 153 sata i 15 minuta korištenja**
* Stanje knjižničnog fonda na dan 31. prosinca 2013. godine je: **28.227 svezaka knjiga i 134 jedinice neknjižne građe**
* **Rad na katalogu**: ukupno katalogizirano **18.243** jedinica građe; vidljivo na:

<http://161.53.208.100/lb02/search.html>

**NABAVKA OPREME**

Tijekom godine nabavljena je:

Oprema za slabovidne osobe s povećalom

3D printer

6 3D olovaka

5 Boson elektroničkih setova

4 Arduino kreativna edukacijska seta

Prijenosno računalo

**PROSTOR**

Tijekom 2019. godine prostor nije proširivan. Od namještaja je nabavljen Plakar za Spremište, Korito za slikovnice za Odjel za djecu i mlade i Klavirska klupica za pianino u Čitaonici.

Namještaj je nov, adekvatan i funkcionalan, ali je prostor još uvijek nedostatan za potrebe naše djelatnosti i zajednice.

**Knjižnica je smještena na prvom katu zgrade, površine 182 m2, od čega su:**

* **Aktivni prostori: 165m² od toga:**

**Odjel za djecu i mlade: 44m²**

**Posudbeni odjel za odrasle: 63m²**

**Čitaonica: 36m²**

**Posebne zbirke 22m2 (ujedno ured ustanove te**

**Odjel obrade knjižnične građe)**

* **Pomoćne prostorije: 17m2**

Unatoč zadovoljstvu promjenama u prethodnim godinama, neophodno je i dalje naglašavati nedostatnu kvadraturu za potrebe suvremenog knjižničarstva. Najbolje bi rješenje bilo gradnja nove zgrade za potrebe Knjižnice, a ukoliko to nije moguće, nastojati dobiti na korištenje i opremiti i prizemlje zgrade koje je 2016. godine adaptirano..

**DJELATNICI**

U Knjižnici su na neodređeno vrijeme uposlene dvije stručne osobe s položenim stručnim ispitom za diplomiranog knjižničara. Tijekom 2019. godine, u suradnji s Hrvatskim zavodom za zapošljavanje, na stručnom osposobljavanju za rad bez zasnivanja radnog odnosa imali smo jednu osobu (prvostupnica kulturologije).

Kako je knjižnica u sastavu, ravnatelj joj je ravnatelj Centra za kulturu, koji nije u radnom odnosu (viši savjetnik za društvene djelatnosti u općinskoj upravi).

Za knjigovodstvene je poslove angažiran knjigovodstveni servis Klopkos iz Osijeka, a za informatičku podršku tvrtka Moja Akcija d.o.o.

Umjesto pomoćnog osoblja, angažiran je servis za čišćenje (jednom tjedno, 4 sata).

Ovaj broj djelatnika ne zadovoljava ni stvarne potrebe ustanove ni Standarde za narodne knjižnice. Neophodno bi bilo zaposliti bar još jednog stručnog djelatnika koji bi trebao biti diplomirani knjižničar osposobljen za rad s djecom i mladima ili osobu sa srednjom stručnom spremom za rad u posudbi.

**Nedostatak osoblja osobito dolazi do izražaja od 2018. godine kada je uvedena cjelodnevna otvorenost za korisnike (od 9:00 do 19:00 sati) sa samo dvije djelatnice. Ukoliko je jedna službeno odsutna ili za vrijeme godišnjeg odmora ili bolovanja, Knjižnica može raditi samo u jednoj smjeni. Česte obavijesti o promjenama radnog vremena i dolaske korisnika pred zatvorena vrata smatramo neprimjerenim i zbunjujućim.**

**A K T I V N O S T I i P R O G R A M I u K NJ I Ž N I C I**

**1. TEMATSKE IZLOŽBE**

**1.1. Međunarodni tjedan braka**

7.-14. veljače

Povodom obilježavanja Međunarodnog tjedna braka postavljena je tematska izložba priručnika o braku i bračnim odnosima koji bi trebali pomoći učvrstiti i održati brak.

**1.2. Vrtlarenje u skladu s prirodom**

4.-12. travnja

Povodom predavanja „Vrtlarenje u skladu s prirodom“ Silvije Kolar-Fodor, predsjednice Udruge Biovrt – u skladu s prirodom, priređena je tematska izložba priručnika iz našeg fonda o ekološkom vrtlarenju.

**1.3. Filatelistička izložba**

svibanj

Izložba donirane građe iz Hrvatske pošte.

**1.4. Izložba plakata 'Tolerance exibition'**

lipanj - kolovoz

U suradnji s Američkim kutkom pri GISKO postavljena je izložba plakata o toleranciji.

**1.5. Adventska izložba**

29. studenoga

Pozvali smo polaznike adventskih radionica na završno druženje: kićenje bora heklanim ukrasima. Ove smo godine bor u Knjižnici okitili ukrasima nastalim na adventskim radionicama izrade heklanih ukrasa.

**2. SURADNJE S VRTIĆEM, ŠKOLAMA I USTANOVAMA**

**2.1. Bibliociklijada Osijek – Čepin**

24. svibnja

Knjižnica je bila domaćin prve bibliociklijade Osijek-Čepin, u znak podrške nacionalnoj kampanji za osobe s teškoćama i disleksijom 'I ja želim čitati!'. Organizator je biciklijade Filozofski fakultet Osijek u suradnji s Klubom studenata informacijskih znanosti Libros, Knjižnicom Centra za kulturu Čepin, Gradskom i sveučilišnom knjižnicom Osijek, Društvom knjižničara Slavonije, Baranje i Srijema te osječkim ogrankom Hrvatskog čitateljskog društva.

**2.2. Koncert Akademije za umjetnost i kulturu Osijek**

13. studenoga

U srijedu, 13.studenoga, ugostili smo polaznike Akademije za umjetnost i kulturu iz Osijeka. Uživali smo u jednosatnom koncertu „Učim i sviram“.

**2.3. Kazališna predstava „Lina Lunove zgode i nezgode“**

27. studenoga

U srijedu, 27.studenoga, Putujuće kazalište Osijek našim mališanima izvelo je predstavu „Lina Lunove zgode i nezgode. Glumice su neposrednim pristupom uspjele ostvariti izvrsnu interakciju s djecom što je dodatno doprinijelo šarmu i duhovitosti predstave.

**2.4. Nastavni sat u Knjižnici**

4. prosinca

Učenici 3.razreda OŠ M.Krleže posjetili su nas s učiteljicom Ivanom Perošević. Obrada nastavnog sata u Knjižnici sastojala se od upoznavanja i učenja o enciklopedijama, rječnicima, leksikonima i priručnicima. Djeca su bila zainteresirana i komunikativna.

**2.5.Nastavni sat u Knjižnici**

13. prosinca

Održali smo nastavni sat u Knjižnici za učenike 3a razreda OŠ V.Nazor Čepin u pratnji učiteljice Renate Viviora-Rous. Tema nam je bila znanost. Radili smo u tri grupe metodom umnih mapa. Učenici su nam prigodno darovali dvije lijepe blagdanske čestitke i vjenčić za vrata.

**3. AKCIJE BESPLATNOG I POVOLJNIJEG UPISA**

**3.1. Besplatan upis za bračne parove**

7.-14. veljače

Tijekom Međunarodnog tjedna braka omogućili smo besplatan upis svim bračnim parovima.

**3.2.Besplatan upis povodom Noći knjige**

23. travnja

Povodom Noći knjige, omogućili smo besplatan upis i obnovu članstva. Upisano je 30 novih članova, od kojih su 4 člana upisana prvi put.

**3.3.Besplatan upis povodom Dana hrvatskih knjižnica**

11. studenoga

Povodom Dana hrvatskih knjižnica, 11.studenoga, organizirali smo akciju besplatnog upisa i obnove članstva. Upisalo se ukupno 78 korisnika, a od toga njih 14 prvi puta.

**3.4.Besplatan upis povodom Sv.Nikole**

6. prosinca

Povodom blagdana Sv. Nikole, u petak, 6. prosinca, organizirali smo cjelodnevnu akciju besplatnog upisa i obnove članstva - učlanjen je 41 korisnik, a od toga njih 6 po prvi put.

**4. RADIONICE i IGRAONICE**

**4.1. Zima u knjižnici – 2 radionice**

08. i 10. siječnja

Utorak, 08.01., radionica crtanja 3D olovkama – 6 djece

Četvrtak, 10.01., micro:bit radionica – izrada interaktivne igrice 'Riješi se micro:bit krumpira' na micro:bitovima, 6 djece

**4.2. Pletimo i heklajmo zajedno**

veljača

Zbog velikog interesa polaznica i ove godine su organizirane radionice pletenja i heklanja. Trajale su po dva sata, dva puta tjedno, gdje su iskusne pletilje izmjenjivale iskustva i učile početnice tehnikama.

**4.3. Izrada proljetnih vjenčića od papira**

16. travnja

Uvodnu radionicu izrade proljetnih vjenčića od papira vodila je naša bivša vježbenica Ana-Marija Hećimović. Vrijedne ruke prisutnih pripremile su papirne štapiće za drugi dio radionice koji će se održati 23.travnja.

**4.4. Treća radionica izrade proljetnih vjenčića od papira**

02. svibnja

Za Noć knjige održana je radionica na kojoj su polaznici svladali tehniku izrade vjenčića od starog novinskog papira, a na trećoj radionici polaznice su završile vijence i podarile im proljetno ruho.

**4.5. Ljeto u knjižnici**

srpanj-kolovoz

Kroz ovaj ljetni program ukupno je prošlo 43-oje djece u dobi od 4 do 14 godina starosti. Svake su se srijede mogli družiti na igraonicama društvenih igara i radionicama s micro:bitovima i bosonima te 3D olovkama.

Na završnoj su igraonici djeca uredila pano na prilazu Knjižnice, a sa završne radionice crtanja 3D olovkama su mogli ponijeti svoje uratke u obliku privjeska za lančić ili bedža.

**4.6. Radionica izrade heklanih ukrasa za bor**

11. studeni

Prvu adventsku radionicu ove godine vodila je gospođa Marija Gregić. Polaznici su izrađivali heklane ukrase za bor (kuglice, anđele, pahuljice..).

**4.7.Radionica izrade papirnih pahulja**

28. studeni

Gospođa Ruža Vidaković je iznimno uspješno vodila adventsku radionicu izrade velikih pahulja od papirnatih vrećica za sendviče. Ova je zanimljiva i originalna radionica izazvala veliku posjećenost.

**5. IZLOŽBE – „KNJIGE & SLIKE“**

**5.1. „Razigranost duše“ – samostalna izložba Zlate Viviora**

11. travnja

U suradnji s Likovnom udrugom Čepin, svečano je otvorena druga samostalna izložba slika Zlate Viviora koja će biti izložena naredna dva mjeseca. Otvorenju je nazočilo 50-ak osoba.

**5.2. Skupna izložba slikara**

26. lipnja

Svečano je otvorena skupna izložba slikara Likovne udruge Čepin u galerijsko-izložbenom prostoru Knjige i slike.

**5.3.Samostalna izložba Edite Starčević**

1. listopada

Svečano je otvorena samostalna izložba slika Edite Starčević. Otvorenju je nazočilo 30-ak osoba.

**5.4. Skupna izložba slikara**

17. prosinca

Svečano je otvorena skupna izložba slika članova Likovne udruge Čepin. Otvorenju je nazočilo 30-tak osoba.

**6. OBILJEŽAVANJE POSEBNIH DATUMA**

**6.1. Međunarodni dan darivanja knjiga – akcija prikupljanja slikovnica i dječjih knjiga**

veljača

U sklopu nacionalne kampanje Čitaj mi, pozvali smo mještane općine Čepin da daruju očuvane rabljene ili nove slikovnice i dječje knjige.

**6.2. Obilježen 4. rođendan čitateljskog kluba KljučČ**

26. veljače

Čitateljski klub KljučČ osnovan je u siječnju 2014. godine. Četvrti je rođendan, uz kratki osvrt na prošle godine i postojanje kluba, proslavljen u Čitaonici Knjižnice.

**6.3. Noć knjige – 23.travnja**

6.3.1. Potraga za omiljenim junakom

U sklopu Noći knjige, Knjižnicu je posjetila mješovita skupina djece DV 'Zvončić'. Grupa se sastojala od 12-ero djece koji su stigli u pratnji dviju teta odgajateljica. Sudjelovali su u programu „Potraga za omiljenim junakom“. Čitali smo slikovnicu „*Vuk koji je zalutao u zemlju bajki*“ te se prisjetili mnogih junaka iz knjiga. Na kraju susreta djeca su potražila sličice junaka među slikovnicama te smo najbržeg darovali jednom slikovnicom.

6.3.2. Besplatan upis u Knjižnicu

Povodom Noći knjige, omogućen je besplatan upis u Knjižnicu. Tu priliku iskoristilo je 30 osoba, od kojih se 4 osobe upisalo prvi put.

6.3.3. Oprost zakasnine

Svim postojećim korisnicima koji su vratili knjige nakon određenog roka posudbe od 15 dana, oproštena je zakasnina.

6.3.4. Novo ruho starih junaka

Radionici izrade proljetnih vjenčića prisustvovalo je 8 osoba. Od papirnih štapića napravljenih na prethodnoj radionici, vrijedne ruke od toga su napravile vjenčiće.

**7. GOSTOVANJA U KNJIŽNICI**

**7.1. Vrtlarenje u skladu s prirodom (30 odraslih osoba)**

4. travnja

Kako bismo obilježili uključivanje u akciju „*Pokrenimo zelene knjižnice*“ , Silvija Kolar-Fodor održala je predavanje „*Vrtlarenje u skladu s prirodom*“ u našoj čitaonici. Predstavila je i svoju istoimenu knjigu. Posjetiteljima je podijeljeno sjemenje iz Biovrta.

**7.2. Predstavljanje zbirke pjesama – Franjo Kopecki**

11. lipnja

Povodom Dana općine Čepin organizirano je predstavljanje zbirke pjesama „*Pjesmo, iz duše te zovem*“ zavičajnog autora Franje Kopeckog.

**8. MICRO:BIT I BOSON RADIONICE**

8.1. Micro:bit radionica u sklopu 'Zima u knjižnici'

10. siječnja

Programiranje interaktivne igrice 'Riješi se micro:bit krumpira' (6 djece)

8.2. Učimo programirati!

14.-16. svibnja

Kroz 3 dana održano je 5 radionica s osmim razredima OŠ V. Nazor. Radionice su održane u školi na satu informatike. Pet grupa po 10ak učenika učilo je programirati na microbitovima. Programe smo pisali u MakeCode Editoru te ih prebacivali na micro:bit. Sa svakom grupom se isprogramiralo tri programa – Nasmiješi se!, Igraća kockica i Mjerač temperature zraka. (46 djece)

8.3. Micro:bit radionice s bosonima u sklopu 'Ljeto u knjižnici'

srpanj i kolovoz

3. srpnja – programiranje disco svjetla pomoću microbita i led trakice iz boson seta (4 djece)

17. srpnja – programiranje ventilatora pomoću microbita i ventilatora i potenciometra iz boson seta (4 djece)

30. srpnja – programiranje svjetla obavijesti pomoću tipkala i svjetleće diode iz boson seta (5 djece)

07. kolovoza – programiranje se servo motorom i senzorom pokreta iz boson seta (5 djece)

**9. MJESEC HRVATSKE KNJIGE 2019.**

**8.1. Radionice u suradnji s udrogom Breza**

8.1.1. Izrada nakita od filca

10. listopada

Drugu godinu zaredom partneri smo Udruzi za rad s mladima Breza u projektu "*Kreativni zajedno*". Prva u nizu radionica bila je izrada nakita i ukrasa od filca, gdje je nekolicina vještih ruku napravila radove poput naušnica, ogrlica i slika.

8.1.2. Izrada svijeća

21. listopada

Održana je druga radionica projekta „*Kreativni zaje*dno“. Na radionici su se izrađivale svijeće. Sudjelovalo je devet osoba.

8.1.3. Izrada svijeća

25. listopada

Održana je još jedna radionica izrade svijeća na kojoj je prisustvovalo 12 osoba.

8.1.4. 3D olovke za štićenike Breze i umirovljenike

15. listopada

3D olovke su iznimno zanimljivo moderno grafičko pomagalo koje uvijek oduševi polaznike radionice. Tako je bilo i ovoga puta.

**8.2. „Pozitivni učinci glazbe na čovjeka“**

15. listopad

Ovogodišnji Mjesec hrvatske knjige započeli smo predavanjem Ane Popović, mag. musicol., stručne suradnice pri Fakultetu za odgojne i obrazovne znanosti u Osijeku pod naslovom

"*Pozitivni učinci glazbe na čovjeka*", s posebnim naglaskom na pozitivne učinke ritma.

**8.3. Izložba „Čitajmo u ritmu glazbe“**

15.-31. listopada

Izložena je građa o glazbi iz našeg fonda, kao i stari radio-prijemnik i mini-linija, audio kasete i zvučne knjige.

**8.4. Posjet DV „Zvončić“**

24. listopada

U 10 nas je sati posjetila srednja vjerska skupina s odgojiteljicama Ginom Tolj i Snježanom Ćurman. Vođeni motom "U ritmu čitanja",15 (od 24) nam je mališana (4-5 godina) uljepšalo radni dan svojim pjesmama, a mi smo njima pročitali slikovnicu "*Ovo je pjesma koja liječi ribe"*.

U 11 sati nam je stiglo 19 (od 23) mališana mješovite skupine s odgojiteljicama Željkom Hefer i I. Petar. Ponovo je uslijedio red pjesme, red čitanja. Ovoj je skupini vježbenica Karla Ridl pročitala slikovnicu "*Raspjevana sirena*".

28. listopada

Još nas je jedna skupina od 23 djece posjetila.

30. listopada

**8.5. Izložba „Ritam hrvatske glazbe“**

1.-15. studenoga

U drugoj polovici Mjeseca hrvatske knjige tematskom izložbom „Ritam hrvatske glazbe“ predstavljamo svoju građu o glazbi u Hrvatskoj. Izdvojili smo građu iz čitaonice i Posudbenog odjela.

**8.6. Obilježavamo Dan hrvatskih knjižnica**

11. studenoga

8.6.1. Besplatan upis od 12-15 sati

Dan hrvatskih knjižnica, 11. studenoga, obilježili smo akcijom besplatnog upisa i obnove članstva. Akcija je trajala tri sata, upisano je 78 korisnika, od kojih 14 prvi puta.

8.6.2. Radionica izrade heklanih ukrasa za bor

Na Dan hrvatskih Knjižnica započeli smo i adventske radionice izrade heklanih ukrasa za bor. Na radionici je bilo 8 polaznica. Gđa Marija Gregić volonterski je vodila radionicu.

**8.7. „Učim i sviram“ – koncert u suradnji s Akademijom za umjetnost i kulturu u Osijeku**

13. studenoga

**8.8. Sudjelovanje u Nacionalnom kvizu za poticanje čitanja „Ritam odrastanja“**

**8.9. Vraćanje posuđenih knjiga bez naplate zakasnine**

15. listopada i 15. studenog

**8.10. Darujte vrijednu knjigu Knjižnici**

15. listopada i 15. studenog

**II OSTALE KULTURNE AKTIVNOSTI**

1. kazališne predstave za djecu 8 (Dj. vrtić Zvončić; OŠ M. Krleže (2) ; OŠ “V. Nazor” (2) (+ PŠ Briješće) ; Čepinski Martinci; Beketinci; Knjižnica, ulazak na sve predstave je bio besplatan i bile su vrlo dobro posjećene
2. kazališna predstava za odrasle: gostovanje Glumačke družine Histrioni s predstavom „Gastarbajterski Božić“ ulazak je bio besplatan i dobro posjećena
3. prigodni programi povodom Dana Državnosti, Dana općine Čepin, Dana pobjede Dana Hrvatskih branitelja, Dan sjećanja na žrtvu Vukovara, Dana Mrtvih
4. suradnja s osnovnim školama Čepina, Dječjim vrtićem “Zvončić” Čepin, udrugama u sportu, društvenim djelatnostima i tehničkoj kulturi
5. suradnja s Čepinpromo
6. suradnja s gospodarskim i drugim subjektima u Čepinu

**III NEREALIZIRANI PROGRAMI**

1. stručna predavanja
2. književni susreti
3. koncerti (glazbeni programi)
4. susreti s umjetnicima
5. amaterski programi

Nisu realizirani stoga jer Općina Čepin nije prihvatila financirati naš plan i program u cijelosti

**IV FINANCIJSKO IZVJEŠĆE**

|  |  |  |  |
| --- | --- | --- | --- |
| Pozicija | Račun | Opis | UKUPNO OSTVARENO 2019. |
|
| **Akt. A100039** | | **Centar za kulturu** | **410.610,01** |
| Izv. 1,2,3,4 | | Funkcija: 0820 Službe kulture |  |
| **Izvor: 110** | | **Opći prihodi i primici** | **360.000,00** |
| 601 | 31111 | PLAĆE ZA ZAPOSLENE | 129.146,76 |
| 602 | 31213 | OSTALI RASHODI ZA ZAPOSLENE | 9.200,00 |
| 604 | 31321 | DOPRINOS ZA OBVEZNO ZO | 20.503,52 |
| 607 | 32111 | SLUŽBENA PUTOVANJA | 832,50 |
| 608 | 32121 | NAKNADA ZA PRIJEVOZ | 17.371,00 |
| 609 | 32131 | SEMINARI, SAVJETOVANJA, SIMPOZIJI | 1.787,50 |
| 610 | 32211 | UREDSKI MATERIJAL I SL. | 4.096,73 |
| 612 | 32251 | SITAN INVENTAR I AUTOGUME | 1.401,60 |
| 613 | 32311 | USLUGE TELEFONA, TELEFAKSA | 4.934,29 |
| 614 | 32312 | USLUGE INTERNETA | 2.097,00 |
| 615 | 32313 | POŠTARINA (PISMA, TISKANICE I SL.) | 144,70 |
| 616 | 32329 | USLUGE TEKUĆEG I INVESTICIJSKOG ODRŽAVANJA | 1.000,00 |
| 637 | 32372 | UGOVORI O DJELU | 4.031,25 |
| 619 | 32379 | INTELEKTUALNE I OSOBNE USLUGE | 20.250,00 |
| 620 | 32389 | RAČUNALNE USLUGE | 4.484,39 |
| 621 | 32395 | USLUGE ČIŠĆENJA, PRANJA | 7.128,73 |
| 622 | 32399 | OSTALE USLUGE | 960,00 |
| 623 | 32411 | SLUŽBENA PUTOVANJA RAVNATELJA | 3.276,20 |
| 624 | 32911 | NAKNADA ZA RAD RAVNATELJA | 18.355,80 |
| 625 | 32923 | PREMIJE OSIGURANJA | 6.527,67 |
| 626 | 32931 | REPREZENTACIJA | 3.580,51 |
| 628 | 32999 | ORGANIZACIJA GLAZBENO SCENSKIH PROGRAMA | 31.106,88 |
| 638 | 3299 | OSTALI NESPOMENUTI RASHODI | 700,00 |
| 629 | 34312 | USLUGE PLATNOG PROMETA | 3.519,50 |
| 643 | 42219 | UREDSKA OPREMA I NAMJEŠTAJ | 30.730,77 |
| 644 | 42411 | KNJIGE U KNJIŽNICAMA | 32.832,70 |
| **Izvor: 02** | | **Vlastiti prihodi** | **893,12** |
| 649 | 32131 | SEMINARI, SAVJETOVANJA, SIMPOZIJI | 0,00 |
| 743 | 32999 | ORGANIZACIJA GLAZBENO SCENSKIH PROGRAMA | 893,12 |
| 642 | 42219 | UREDSKA OPREMA I NAMJEŠTAJ | 0,00 |
| 646 | 42411 | KNJIGE U KNJIŽNICAMA | 0,00 |
| **Izvor: 04** | | **Pomoći** | **49.716,89** |
| 645-647 | 42411 | KNJIGE U KNJIŽNICAMA | 23.000,00 |
| 647 | 42411 | OBŽ | 3.000,00 |
| 645 | 42411 | MINISTARSTVO KULTURE RH-KNJIGE | 20.000,00 |
| 642 | 42219 | MINISTARSTVO KULTURE RH-OPREMA | 15.000,00 |
| 773 | 324121 | NAKNADE OSTALIH TROŠKOVA-HZZZ | 11.716,89 |
|  | 324121 | NAKNADE OSTALIH TROŠKOVA-HZZO | 0,00 |
|  |  |  |  |
| Pozicija | Račun | Opis | UKUPNO OSTVARENO 2019. |
|
| **Akt. A100039** | | **Centar za kulturu** | **429.635,66** |
| **Izvor: 01** | | **Opći prihodi i primici** | **360.000,00** |
| **Izvor: 02** | | **Vlastiti prihodi** | **12.843,50** |
| -125 | 68311 | ČLANARINE | 12.843,50 |
|  | 683111 | OSTALI NESPOMENUTI PRIHODI | 0,00 |
| **Izvor: 04** | | **Pomoći** | **56.792,16** |
| -123 | 63311 | MINISTARSTVO KULTURE | 35.000,00 |
|  | 63312 | OBŽ | 3.000,00 |
|  | 63313 | TRGOVAČKA DRUŠTVA | 2.500,00 |
|  | 63414 | HRVATSKI ZAVOD ZA ZAPOŠLJAVANJE | 14.060,88 |
|  | 634141 | HRVATSKI ZAVOD ZA ZDRAVSTVO | 2.231,28 |

Cjelovito financijsko izvješće o ukupnom poslovanju Ustanove; periodična i godišnje; kao i sva propisana prateća dokumentacija (sukladno računovodstvenim standardima), dostavljano Vam je putem računovodstvenog servisa Klopkos Osijek koji za nas vodi financijsko računovodstvene poslove i stoji vam na usluzi za sva eventualna dodatna pitanja i/ili izvješća.

**V ZAKLJUČAK**

Tijekom 2019. godine nije bilo građevinskih radova, a opremanje je bilo manjeg opsega te smo se mogli posvetiti organizaciji raznovrsnih događanja u Knjižnici kao i inovativnih programa koje ćemo težiti provoditi dugoročno.

Naša je aktivnost u zajednici prepoznata tako da smo postali poželjni partneri pojedincima i udrugama u realizaciji programa što je rezultiralo kvalitetnim programima.

Nastavljen je rad na razvoju novih suvremenih usluga: ažurira se mrežna stranica i stranica na društvenoj mreži Facebook. Iskorakom u razvoj knjižničnih e-usluga, Knjižnica je vidljivija, dostupnija i prisutnija u javnosti.

Lokalnom je stanovništvu omogućeno zadovoljavanje njihovih obrazovnih, kulturnih i rekreativnih potreba. U okviru financijskih mogućnosti obnovljen je knjižni fond te organizirana raznovrsna kulturna zbivanja namijenjena različitim uzrastima i profilima korisnika. Nastavljen je rad na katalogizaciji građe koja je sada pretraživa putem interneta.

Smatramo da narodna knjižnica u Čepinu, podržana i financirana od lokalne uprave, poštujući minimume Standarda za narodne knjižnice vezane uz prostor, opremu i kadrove, može kvalitetno osigurati pristup znanju i informacijama lokalnom stanovništvu te na taj način doprinijeti popravljanju kvalitete života i porastu standarda lokalne zajednice.

Unatoč adaptaciji i proširenju Knjižnice tijekom 2015. godine i opremanju suvremenim namještajem u 2016. godini, još uvijek ne možemo u potpunosti biti zadovoljni jer prostor od 182m² još uvijek ne zadovoljava potrebe suvremene Knjižnice. I dalje treba pronalaziti rješenje za Zatvoreno spremište kao i dvorane za događanja i većeg izložbenog prostora te još snažnije u zajednici naglašavati značaj knjižničarskih usluga i truditi se povećati broj članova i korištenja knjižničarskih usluga, što je veliki izazov suvremenog knjižničarstva.

Osvrćući se na proteklu godinu, možemo biti zadovoljni osjećajem da je naša ustanova postala prepoznatljiva i rado posjećena. Iako statistički ne bilježimo porast korisnika i posudbe građe, u vremenima pojave novih medija, značajnim smatramo opstanak i doprinos kulturi čitanja. Svake je godine sve veći broj aktivnosti i programa po čemu smo prepoznatljivi i u okruženju te uspostavljamo suradnju sa sve većim brojem partnera iz okolice. Svoju zajednicu činimo bogatijom kulturnim, obrazovnim i intelektualnim aktivnostima te potičemo članove i ustanove u osmišljavanje i uključivanje aktivnosti koje bi doprinijele kvalitetnijem životu u Čepinu tijekom cijele godine.

Naš trud, zalaganje i stručnost prepoznala je i knjižničarska zajednica te voditeljicu naše Knjižnice, Mariju Čačić, izabrala za predsjednicu Društva knjižničara Slavonije, Baranje i Srijema (DKSBS) u još jednom mandatu, što je velika čast, ali i odgovornost. Čepin se na taj način ponovo upisao u povijest aktivnog rada u DKSBS.

Aktivnosti su Knjižnice medijski praćene od lokalnih tiskanih glasila, portala i televizijskih kuća.

Službe smo i usluge unaprijedili novim programima i projektima od kojih izdvajam: Zelena knjižnica, Digitalni građanin, Generacija NOW, 3D crtanje i printanje, „I ja želim čitati!“, Bibliocikliranje, nabavili smo novu računalnu opremu za slijepe i slabovidne, ostvarili suradnju s Fakultetom za odgojne i obrazovne znanosti iz Osijeka kao i Akademijom za umjetnost i kulturu iz Osijeka, surađivali s udrugama, ustanovama i talentiranim pojedincima te ostvarili zavidan rezultat koji nas motivira ka novim postignućima u novoj poslovnoj godini.

Zahvaljujemo Vam se na potpori i razumijevanju, te se nadamo da ćemo zajedničkim naporima uspjeti realizirati plan i program za 2020. godinu.

S poštovanjem!

Ravnatelj

Željko Mamić, mag.educ.philol.croat.